ԼՂՀ ֆինանսների նախարարության հասցեով` ամենատարբեր խողովակներով շարունակվում է Արցախին տրամադրվող ֆինանսական աջակցությունը` հիմնարկություններից, պետական կառույցներից, աշխատանքային կոլեկտիվներից ու առանձին անձանց կողմից: Հայրենասիրական այդ ձեռնարկմանն իրենց մասնակցությունն են բերում պետական այրեր ու բարերարներ` ինչպես Հայաստանից, այնպես էլ` Սփյուռքից: Իսկ հանգանակվող գումարը, ինչպես հայտնի է, բացառապես կօգտագործվի պաշտպանության բանակի կարիքների, առաջին հերթին` ժամանակակից սպառազինությունների ձեռքբերման նպատակով: